Világhírû festményt próbáltak megrongálni
A londoni Nemzeti Galéria egyik legértékesebb festményére egy fotót ragasztottak, az elkövetõt õrizetbe vették.
A festményt a Fathers 4 Justice nevû,  az elvált apák gyermekláthatási jogainak biztosításáért küzdõ brit kampánycsoport egyik tagja próbálta megrongálni. A férfi John Constable 1821-es, The Hay Wain (A szénásszekér) címû alkotására ragasztotta egy kisgyermek - valószínûleg saját fia - fényképét. A férfit a Scotland Yard péntek esti beszámolója szerint a helyszínen elfogták és elõállították.

A festményt, amely az angliai Suffolk idilli tájképét ábrázolja a címadó szekérrel, a galéria restaurátor szakértõi azonnal kivitték a terembõl, és sikeresen eltávolították a ragasztóval ráerõsített fotót. Az intézmény közlése szerint a rendkívüli eszmei értékû alkotás nem sérült meg.

A szervezet néhány héten belül másodszor hajt végre hasonló tiltakozó akciót: egyik aktivistája június 13-án festékszóróval lefújta a brit uralkodó portréját a londoni Westminster-apátságban. A hatalmas, 9,5 négyzetméteres alkotás II. Erzsébet királynõ gyémántjubileuma, vagyis trónra lépésének tavalyi 60. évfordulója alkalmából készült. Az elkövetõ - akit szintén azonnal õrizetbe vettek - kék festékkel a "Help" (Segítség) szót fújta rá a képre, amelynek javítása azóta is tart.

Már Batmanként is támadtak az elkeseredett apák

A Fathers 4 Justice a mostani két támadás elõtt jó ideje nem hallatott magáról, a korábbi években azonban több olyan tiltakozó akciót is végrehajtott, amelyek minden biztonsági intézkedést meghazudtoltak.Leghíresebb mutatványuk az volt, amikor néhány aktivistájuk 2004-ben a parlamenti alsóház üléstermének vendéggalériájáról lila porral - mint kiderült, ártalmatlan, színezett kukoricaliszttel - töltött gumióvszereket hajigált az akkori brit miniszterelnök, az éppen felszólaló Tony Blair felé; az egyik házilagos porbomba el is találta a kormányfõt.

Nem sokkal késõbb egy aktivista Batmannek öltözve a Buckingham-palota fõ balkonjára jutott fel, ahonnan jeles ünnepeken az uralkodó és hozzátartozói integetnek az alattvalóknak. A szervezetet olyan elvált apák alapították, akik szerint a brit családjogi törvények megakadályozzák õket gyermekeik rendszeres láthatásában.
aktivista Fathers 4 Life Londoni Nemzeti Galéria festmény rongálás London